Na osnovu člana 103. i 135. Zakona o visokom obrazovanju Kantona Sarajevo („Službene novine Kantona Sarajevo“ broj 33/17, 35/20, 40/20 i 39/21), člana 29 i 31. Zakona o naučnoistraživačkoj djelatnosti („Službene novine Kantona Sarajevo“ broj 26/16) člana 104, 217 i 218. Statuta Univerziteta u Sarajevu i Odluke Senata Univerziteta u Sarajevu broj:01-20-62/21 od 24.11.2021. godine:

**UNIVERZITET U SARAJEVU**

**MEDICINSKI FAKULTET**

**RASPISUJE**

**KONKURS ZA IZBOR U NAUČNO-NASTAVNA I ISTRAŽIVAČKA ZVANJA**

**NASTAVNIK ZA NAUČNU OBLAST ILI PREDMET**

1. Oblast: Histologija i embriologija  – nastavnik u akademsko zvanje vanredni profesor, 2 izvršioca sa punim radnim vremenom,
2. Oblast: Fizijatrija i rehabilitacija  – nastavnik u akademsko zvanje docent, 1 izvršilac sa dijelom radnog vremena, najviše do 50%
3. Oblast: Interna medicina  – nastavnik u akademsko zvanje docent, 1 izvršilac sa dijelom radnog vremena, najviše do 50%

**ISTRAŽIVAČKO ZVANJE**

1. Oblast: Socijalna medicina, organizacija i ekonomika zdravstvene zaštite  – istraživačko zvanje viši stručni saradnik, 1 izvršilac sa punim radnim vremenom

Uslovi za izbor u naučnonastavna zvanja su propisani članom 96. Zakona o visokom obrazovanju Kantona Sarajevo i članovima 192 do 200. Statuta Univerziteta u Sarajevu a uslovi za izbor u istraživačka zvanja članom 31. Zakona o naučnoistraživačkoj djelatnosti Kantona Sarajevo

1. Docent: naučni stepen doktora u datoj oblasti, najmanje tri naučna rada objavljena u priznatim publikacijama, koje se nalaze u relevantnim naučnim bazama podataka, pokazane nastavničke sposobnosti,
2. Vanredni profesor: proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama, koje se nalaze u relevantnim naučnim bazama podataka, objavljena knjiga, originalni stručni uspjeh, kao što je projekt, patent ili originalni metod, te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija
3. Viši stručni saradnik: naučni stepen magistra iz oblasti za koju se bira sa prosječnom ocjenom najmanje 8 na postdiplomskom studiju ili stepen drugog ciklusa studija iz oblasti za koju se bira sa prosječnom ocjenom i na prvom i na drugom ciklusu studija najmanje 8 ili 3,5, pokazane naučnoistraživačke sposobnosti.

Uz prijavu kandidati su kao dokaz o ispunjavanju gore navedenih uslova obavezni priložiti dokumentaciju propisanu Zakonom o visokom obrazovanju Kantona Sarajevo, Zakonom o naučnoistraživačkoj djelatnosti i Statutom Univerziteta u Sarajevu i to:

1. Popunjen Obrazac prijave na konkurs, (Obrazac prijave na konkurs kandidati mogu preuzeti na Protokolu Fakulteta ili web stranici: www.mf.unsa.ba)
2. Kraću biografiju (CV) u elektronskoj i štampanoj formi,
3. Diplome o stečenim stepenima odgovarajućih zvanja koji su uslovima konkursa predviđeni
4. Spisak objavljenih naučnih radova (u elektronskoj i štampanoj formi),
5. Spisak objavljenih knjiga, udžbenika i naučnih radova (u elektronskoj i štampanoj formi), kao i same radove i knjige,
6. Za kandidate koji konkurišu za izbor u zvanje vanrednog profesora: Dokaz o originalnom stručnom uspjehu, kao što je projekt, patent ili originalni metod,
7. Dokaz o uspješnom mentorstvu,
8. Za kandidate koji konkurišu za izbor u zvanje vanrednog profesora: dokaz o provedenom izbornom periodu u zvanju docenta
9. Za kandidate koji konkurišu za izbor u zvanje višeg stručnog saradnika: dokaz o prosječnoj ocjeni u skladu sa uslovima za izbor u istraživačka zvanja
10. Ukoliko se nastavno-naučni proces iz naučne oblasti odnosno nastavnog predmeta za koji se provodi postupak izbora u akademsko zvanje realizira i u ustanovi koja prema zakonu i Statutu predstavlja nastavnu bazu, kandidat koji aplicira na konkurs za izbor u akademsko zvanje mora imati zasnovan radni odnos sa ustanovom koja predstavlja nastavnu bazu, o čemu kao dokaz uz aplikaciju na konkurs prilaže potvrdu o svom radnopravnom statusu – član 151. Zakona o visokom obrazovanju Kantona Sarajevo i član 194. stav 2. Statuta Univerziteta u Sarajevu.
11. Podatke i dokaze o nagradama i priznanjima u vezi sa odgovarajućom naučnom oblasti, kao i ostale dokaze
12. Spisak dostavljene dokumentacije.

Dokumenti se prilažu u formi ovjerenih kopija, koje se po okončanju konkursa ne vraćaju.

Nepotpune i neblagovremene prijave neće biti razmatrane.

Javni konkurs objavljuje se u dnevnom listu „Oslobođenje“ i na web stranici Univerziteta u Sarajevu i Medicinskog fakulteta Univerziteta u Sarajevu.

**Konkurs ostaje otvoren 30 dana od dana objavljivanja.**

Prijave dostaviti na adresu: Medicinski fakultet Univerziteta u Sarajevu, ul. Čekaluša 90, sa naznakom ZA KONKURS – Kontakt osoba: Dejan Kunić, dipl.iur., broj telefona:033/665-949 lok:252